<b>ועל זה דרשו רז"ל <small>(ברכות יח.)</small> כי החיים יודעים שימותו <small>(קהלת ט ה)</small> אלו הצדיקים כו',</b> ור"ל שיודעים שימותו וע"כ זכרון יום המיתה תמיד לנגד עיניהם ודבר זה מצילם מן החטא, והמתים אינן יודעין מאומה אלו הרשעים שבחייהן קרוין מתים שנאמר <small>(יחזקאל כא ל)</small> ואתה חלל רשע וגו' אשר בא יומו בעת עון קץ. ר"ל הרשעים אינן יודעים מאומה כי אין זכרון יום המות לנגד עיניהם כלל וז"ש אשר בא יומו בעת עון קץ ר"ל בעבור העון של הקץ שלו כי לא היה זכרון קץ שלו לנגד עיניו כלל, לא כדוד שהתפלל ואמר הודיעני ה' קצי וגו' <small>(תהלים לט ה)</small> אלא קרבם בתימו לעולם ועד וגו' <small>(שם מט יב)</small> וזה פירוש יקר.

